Izziņa par atzinumos sniegtajiem iebildumiem

par Ministru kabineta noteikumu projektu „Muzeju akreditācijas noteikumi”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums: | 2021.gada 27.maijā |
|  |  |
| Saskaņošanas dalībnieki: | Tieslietu ministrija, Finanšu ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrija |

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta noteikumu projekta „Muzeju akreditācijas noteikumi” (turpmāk – Ministru kabineta noteikumu projekts) 15.punkts.„15. Laikposms no šo noteikumu 13.punktā minētā paziņojuma nosūtīšanas līdz papildu informācijas saņemšanai netiek ieskaitīts iesnieguma izskatīšanas termiņā.” | **Tieslietu ministrija:**Muzeju likuma 9. panta piektā daļa noteic, ka lēmumu par muzeja akreditēšanu vai par atteikumu akreditēt muzeju pieņem sešu mēnešu laikā no dienas, kad Kultūras ministrijā reģistrēts iesniegums par muzeja akreditāciju. Ievērojot minēto, Ministru kabineta noteikumu projektā nevar paredzēt citu lēmuma pieņemšanas termiņu. Līdz ar to lūdzam svītrot projekta 15. punktu. | **Ņemts vērā** | Svītrots Ministru kabineta noteikumu projekta 15.punkts.Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts papildināts ar šādu informāciju:„[..] Muzeju likuma 9.panta piektajā daļā ir noteikts, ka lēmumu par muzeja akreditēšanu vai par atteikumu akreditēt muzeju pieņem sešu mēnešu laikā no dienas, kad Kultūras ministrijā reģistrēts iesniegums par muzeja akreditāciju, lēmumu par akreditēta muzeja statusa atņemšanu pieņem sešu mēnešu laikā no dienas, kad Kultūras ministrijā saņemts akreditācijas komisijas ziņojums. Ministru kabineta noteikumu Nr.108 „Normatīvo aktu projektu sagatavošanas noteikumi” 3.2.apakšpunkts nosaka, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Ņemot vērā minēto, Projektā nav iekļauts MK noteikumu Nr.532 15.punkts. [..]” |
|  | Ministru kabineta noteikumu projekta 11., 14., 16., 17. un 21.punkts.„11. Akreditācija tiek uzsākta pēc iesnieguma un šo noteikumu 8. vai 10.punktā minēto dokumentu (turpmāk – iesniegtie materiāli) saņemšanas.”„14. Ja 14 dienu laikā pēc šo noteikumu 13.punktā minētā paziņojuma nosūtīšanas iesniedzējs Kultūras ministrijai nav sniedzis pieprasīto papildu informāciju, iesniegums netiek izskatīts un iesniegtos materiālus kopā ar pamatotu lēmumu par atteikumu akreditēt muzeju nosūta atpakaļ iesniedzējam.”„16. Kultūras ministrija izskata iesniegtos materiālus, novērtē muzeja atbilstību Muzeju likumā paredzētajiem muzeju akreditācijas nosacījumiem, sagatavo atzinumu un iesniedz to Latvijas Muzeju padomē.17. Latvijas Muzeju padome izskata Kultūras ministrijas sagatavoto atzinumu, ja nepieciešams, novērtē muzeja atbilstību Muzeju likumā paredzētajiem muzeju akreditācijas nosacījumiem un sniedz atzinumu par attiecīgā muzeja atbilstību noteiktajām akreditācijas prasībām.”„21. Ja Kultūras ministrija konstatē, ka akreditētais muzejs neatbilst Muzeju likumā paredzētajiem muzeju akreditācijas nosacījumiem, tā sagatavo attiecīgu atzinumu un iesniedz to Latvijas Muzeju padomē.”Ministru kabineta noteikumu projekta sākotnējās ietekmes novērtējuma ziņojums (anotācija). | **Tieslietu ministrija:**Muzeju likuma 9. panta trešā un ceturtā daļa noteic, ka muzeja atbilstību akreditācijas prasībām vērtē Kultūras ministrija, analizējot ikgadējos muzeja darba pārskatus un veicot pārbaudes muzejā. Muzejam tiek atteikta akreditācija vai akreditētam muzejam tiek atņemts akreditēta muzeja statuss, ja tas neatbilst akreditācijas prasībām. Lēmumu par muzeja akreditēšanu, par atteikumu muzeju akreditēt vai akreditēta muzeja statusa atņemšanu pieņem Kultūras ministrija, pamatojoties uz muzeju akreditācijas komisijas sagatavotu ziņojumu un Latvijas Muzeju padomes atzinumu. Ievērojot minēto, nav skaidrs, kādēļ projekta 16., 17. un 21. punkts paredz, ka Kultūras ministrija sagatavo atzinumu, kuru iesniedz Latvijas Muzeju padomē. Papildus vēršam uzmanību uz to, ka Kultūras ministrija izskata iesniegumu un tam pievienotos attiecīgos dokumentu, nevis materiālus. Ievērojot minēto, lūdzam izvērtēt projekta 16., 17. un 21. punktā paredzēto regulējumu un precizēt to, kā arī papildināt projekta anotāciju ar atbilstošu skaidrojumu. | **Ņemts vērā** | Precizēts Ministru kabineta noteikumu projekta 11. un 14.punkts šādā redakcijā:„11. Akreditācija tiek uzsākta pēc iesnieguma un šo noteikumu 8. vai 10.punktā minēto dokumentu (turpmāk – iesniegtie dokumenti) saņemšanas.”„14. Ja 14 dienu laikā pēc šo noteikumu 13.punktā minētā paziņojuma nosūtīšanas iesniedzējs Kultūras ministrijai nav sniedzis pieprasīto papildu informāciju, iesniegums netiek izskatīts un iesniegtos dokumentus kopā ar pamatotu lēmumu par atteikumu akreditēt muzeju nosūta atpakaļ iesniedzējam.”Ministru kabineta noteikumu projekta 16., 17. un 21.punkts izteikts kā 15., 16. un 20.punkts un precizēts šādā redakcijā:„15. Kultūras ministrijas izveidota muzeju akreditācijas komisija (turpmāk – muzeju akreditācijas komisija) izskata iesniegumu un iesniegtos dokumentus, novērtē muzeja atbilstību Muzeju likumā paredzētajiem muzeju akreditācijas nosacījumiem, sagatavo ziņojumu un iesniedz to Latvijas Muzeju padomē.16. Latvijas Muzeju padome izskata muzeju akreditācijas komisijas sagatavoto ziņojumu, ja nepieciešams, novērtē muzeja atbilstību Muzeju likumā paredzētajiem muzeju akreditācijas nosacījumiem un sniedz atzinumu par attiecīgā muzeja atbilstību noteiktajām akreditācijas prasībām.”„20. Ja muzeju akreditācijas komisija konstatē, ka akreditētais muzejs neatbilst Muzeju likumā paredzētajiem muzeju akreditācijas nosacījumiem, tā sagatavo attiecīgu ziņojumu un iesniedz to Latvijas Muzeju padomē.”Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts papildināts ar šādu informāciju:„[..] Saskaņā ar Muzeju likuma 9.panta trešajā un ceturtajā daļā noteikto tiesisko regulējumu redakcionāli precizēts MK noteikumu Nr.532 16., 17., 18., 21. un 22.punkts, precizējot punktu numerāciju un izsakot tos kā Projekta 15., 16., 17., 20. un 21.punktu. [..]” |
|  | Ministru kabineta noteikumu projekta 18.punkts un 22.punkta ievaddaļa.„18. Kultūras ministrija saskaņā ar Latvijas Muzeju padomes atzinumu par attiecīgā muzeja atbilstību noteiktajām akreditācijas prasībām pieņem lēmumu par muzeja akreditēšanu vai par atteikumu akreditēt muzeju.”„22. Kultūras ministrija saskaņā ar Latvijas Muzeju padomes atzinumu pieņem lēmumu anulēt muzeja akreditāciju, ja:[..]” | **Tieslietu ministrija:**Muzeju likuma 9. panta ceturtā daļa noteic, ka lēmumu par muzeja akreditēšanu, par atteikumu muzeju akreditēt vai akreditēta muzeja statusa atņemšanu pieņem Kultūras ministrija, pamatojoties uz muzeju akreditācijas komisijas sagatavotu ziņojumu un Latvijas Muzeju padomes atzinumu. Savukārt projektā muzeju akreditācijas komisijas sagatavots ziņojums nav minēts. Tāpat projektā termins muzeja statusa “atņemšana” aizstāts ar terminu “anulēšana”.Ievērojot minēto, lūdzam precizēt projekta 18. punktā un 22. punkta ievaddaļā paredzēto regulējumu atbilstoši Muzeju likuma regulējumam, ņemot vērā arī to, ka atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – MK noteikumi Nr.108) 3.1. apakšpunktā noteiktajam normatīvā akta projektā neietver normas, kas dublē augstāka juridiskā spēka normatīvā akta tiesību normās ietverto normatīvo regulējumu. | **Ņemts vērā** | Ministru kabineta noteikumu projekta 18. un 22.punkts izteikts kā 17. un 21.punkts un precizēts šādā redakcijā:„17. Kultūras ministrija saskaņā ar muzeju akreditācijas komisijas ziņojumu un Latvijas Muzeju padomes atzinumu par attiecīgā muzeja atbilstību noteiktajām akreditācijas prasībām pieņem lēmumu par muzeja akreditēšanu vai par atteikumu akreditēt muzeju.”„21. Kultūras ministrija saskaņā ar muzeju akreditācijas komisijas ziņojumu un Latvijas Muzeju padomes atzinumu pieņem lēmumu par akreditēta muzeja statusa atņemšanu, ja:[..]”Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts papildināts ar šādu informāciju:„[..] Saskaņā ar Muzeju likuma 9.panta trešajā un ceturtajā daļā noteikto tiesisko regulējumu redakcionāli precizēts MK noteikumu Nr.532 16., 17., 18., 21. un 22.punkts, precizējot punktu numerāciju un izsakot tos kā Projekta 15., 16., 17., 20. un 21.punktu. [..]” |
|  | Ministru kabineta noteikumu projekta 23.punkts.„23. Kultūras ministrijas lēmumus var pārsūdzēt tiesā Administratīvā procesa likumā noteiktajā kārtībā.” | **Tieslietu ministrija:**Projekta 23. punkts paredz, ka Kultūras ministrijas lēmumus var pārsūdzēt tiesā Administratīvā procesa likumā noteiktajā kārtībā.Vēršam uzmanību uz to, ka Administratīvā procesa likuma 76. panta otrā daļa noteic, ka administratīvo aktu var apstrīdēt padotības kārtībā augstākā iestādē. Likumā vai Ministru kabineta noteikumos var būt noteikta cita iestāde, kurā attiecīgo administratīvo aktu var apstrīdēt. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. Ja administratīvo aktu apstrīd iestādē, kura to izdevusi, uz apstrīdēšanas procesu attiecas noteikumi, kas šajā likumā paredzēti attiecībā uz augstāku iestādi. Savukārt anotācijas I sadaļas 2. punktā nav skaidrojuma, kādēļ Kultūras ministrijas lēmumus nevar apstrīdēt tajā iestādē, kura pieņēmusi attiecīgos lēmumus (proti, Kultūras ministrijā).Vienlaikus vēršam uzmanību uz to, ka Administratīvā procesa likuma 31. panta pirmā daļa noteic, ka pieteicējs ir privātpersona, kura griežas tiesā, lai tā veiktu kontroli pār iestādes izdota administratīvā akta vai iestādes faktiskās rīcības tiesiskumu vai lietderības apsvērumiem rīcības brīvības ietvaros, lai izlemtu par publisko tiesību līguma spēkā esamību vai izpildi vai arī konstatētu privātpersonas publiski tiesiskos pienākumus vai tiesības. Par pieteicēju uzskatāma arī privātpersona, kuras tiesību vai tiesisko interešu aizstāvēšanai lieta ierosināta pēc šā likuma 29. pantā minētā tiesību subjekta pieteikuma.Savukārt Administratīvā procesa likuma 34. panta pirmā daļa noteic, ka atbildētājs tiesā ir Latvijas Republika, pašvaldība vai cita atvasināta publisko tiesību juridiskā persona (22. panta pirmā daļa) vai cits publisko tiesību subjekts šā likuma 22. panta otrajā daļā minētajā gadījumā.Atbilstoši Muzeju likuma 7.1 panta trešajā daļā noteiktajam valsts muzeji ir Ministru kabineta dibinātas iestādes (publiskas aģentūras), to struktūrvienības, kā arī atvasinātas publiskas personas.Valsts pārvaldes iekārtas likuma 1. panta 1. punkts noteic, ka publiska persona ir Latvijas Republika kā sākotnējā publisko tiesību juridiskā persona un atvasinātas publiskas personas. Tās darbojas saskaņā ar publisko tiesību principiem. Savukārt Valsts pārvaldes iekārtas likuma 1. panta 3. punkts noteic, ka iestāde ir institūcija, kura darbojas publiskas personas vārdā un kurai ar normatīvo aktu noteikta kompetence valsts pārvaldē, piešķirti finanšu līdzekļi tās darbības īstenošanai un ir savs personāls. Turklāt Valsts pārvaldes iekārtas likuma 5. panta pirmā daļa noteic, ka tiešās pārvaldes iestādes pārstāv Latvijas Republiku. Latvijas Republika ir atbildīga par tiešās pārvaldes iestāžu darbību.Atbilstoši minētajam, ja valsts muzeji, kas ir iestādes Valsts pārvaldes iekārtas likuma izpratnē, pārsūdzēs tiesā Kultūras ministrijas lēmumus, gan pieteicējs, gan atbildētājs būs Latvijas Republika, kas nav pieļaujams. Proti, strīdi, kas radušies valsts pārvaldes iestāžu starpā, ir risināmi hierarhiskā kārtībā, t.i., valsts pārvaldes iestādē, kuras funkcionālajā padotībā atrodas abas strīdā iesaistītās iestādes. Ievērojot minēto, lūdzam izvērtēt projekta 23. punktā paredzēto regulējumu un precizēt to, kā arī papildināt anotāciju ar atbilstošu skaidrojumu. | **Ņemts vērā**Administratīvā procesa likuma 67.panta otrās daļas 9.punkts nosaka, ka rakstveidā izdots administratīvais akts satur tostarp norādi, kur un kādā termiņā šo administratīvo aktu var apstrīdēt vai pārsūdzēt. Līdz ar to Kultūras ministrijas lēmumā par muzeja akreditēšanu, par atteikumu akreditēt muzeju vai par akreditēta muzeja statusa atņemšanu saskaņā ar Administratīvā procesa likumā noteikto tiesisko regulējumu tiks ietverta norāde, kur un kādā termiņā šo administratīvo aktu var pārsūdzēt. | Svītrots Ministru kabineta noteikumu projekta 23.punkts.Ministru kabineta noteikumu projekta sākotnējās ietekmes novērtējuma ziņojuma (anotācijas) I sadaļas 2.punkts papildināts ar šādu informāciju:„[..] Projektā nav iekļauts MK noteikumu Nr.532 23.punkts, jo iestāžu lēmumu pārsūdzēšanas kārtību regulē Administratīvā procesa likums, savukārt strīdi, kas radušies valsts pārvaldes iestāžu starpā, ir risināmi hierarhiskā kārtībā, t.i., valsts pārvaldes iestādē, kuras funkcionālajā padotībā atrodas abas strīdā iesaistītās iestādes, līdz ar to noregulēt Projektā nav nepieciešams. [..]” |

Daina Ratniece

Kultūras ministrijas

Arhīvu, bibliotēku un muzeju nodaļas vadītāja vietniece

Tālr. 67330304; Daina.Ratniece@km.gov.lv